REGOLAMENT TAL-KUNSILL (KE) Nru 580/2007
tad-29 ta’ Mejju 2007
li jikkonċerna l-implimentazzjoni ta' Ftehimiet fil-forma ta' Minuti Miftiehma bejn il-Komunità Ewropea u l-Brażil, u bejn il-Komunità Ewropea u t-Tajlandja skond l-Artikolu XXVIII tal-Ftehim Ġenerali dwar it-Tariffi u l-Kummerċ 1994 (GATT 1994), li jemenda u li jżid ma’ l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1)
Ir-Regolament (KEE) Nru 2658/87 (1) stabbilixxa nomeklatura ta’ merkanzija, hawn hekk imsejħa “Nomenklatura Magħquda”, u stipula r-rati tad-dazju konvenzjonali tat-Tariffa Doganali Komuni.
(2)
Bid-Deċiżjoni tiegħu 2007/360/KE, tad-29 ta’ Mejju 2007 dwar il-konklużjoni ta' Ftehimiet fil-forma ta' Minuti Miftiehma bejn il-Komunità Ewropea u r-Repubblika Federali tal-Brażil, u bejn il-Komunità Ewropea u r-Renju tat-Tajlandja (2) , il-Kunsill approva, f’isem il-Komunità, dawk il-Ftehimiet bil-għan li jingħalqu n-negozjati mibdija skond l-Artikolu XXVIII tal-GATT 1994,
(3)
Regolament (KEE) Nru 2658/87 għandu għalhekk jiġi emendat u supplimentat bi qbil ma' dan,
ADOTTAT DAN IR-REGOLAMENT:
Artikolu 1
L-Anness 1 tar-Regolament (KEE) Nru 2658/87 għandu jiġi emendat u supplimentat bid-dazji u l-volumi mniżżla fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 29 ta’ Mejju 2007.